**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO DALYVAUTI PARTNERIO TEISĖMIS TEIKIANT IR ĮGYVENDINANT PROJEKTUS PAGAL 2014–2021 M. EUROPOS EKONOMINĖS ERDVĖS FINANSINIO MECHANIZMO PROGRAMOS „SVEIKATA“ kvietimĄ teikti paraiškas „Socialinės integracijos stiprinimo mechanizmai vaikams ir jaunuoliams su aukštos rizikos elgsena ir (ar) iš nepalankių aplinkų“**

2020 m. gruodžio 11 d. Nr. 34-614

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 17, 18 ir 44 punktais bei 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.3 uždaviniu „Užtikrinti visuomenės sveikatos priežiūrą, stiprinant sveikatos saugą, fizinį aktyvumą ir plėtojant ligų prevenciją“ Lazdijų rajono savivaldybės taryba n u s p r e n d ž i a:

1. Pritarti Lazdijų rajono savivaldybės administracijos dalyvavimui partnerio teisėmis teikiant ir įgyvendinant projektų paraiškas pagal 2014–2021 m. Europos ekonominės erdvės finansinio mechanizmo programos „Sveikata“ kvietimą „Socialinės integracijos stiprinimo mechanizmai vaikams ir jaunuoliams su aukštos rizikos elgsena ir (ar) iš nepalankių aplinkų“ Nr. LT03-2-SADM-K01:
   1. Projektas „Kompleksinis pozityvistinės psichologijos modelis – vaikui, šeimai, mokyklai, bendruomenei“ įgyvendinamas kartu su VšĮ „Lazdijų švietimo centras“;
   2. Projekto „Sveikatai nepalankios paauglių su antsvoriu ir nutukimu elgsenos rizikos mažinimo metodų ir paslaugų mechanizmo diegimas Lietuvoje“ įgyvendinamas kartu su VšĮ „Socialinių projektų institutas“;
   3. Projekto „Socialinių ir savarankiškumo įgūdžių ugdymo darbo modelio vaikams, turintiems autizmo spektro sutrikimą, diegimas“ įgyvendinamas kartu su asociacija „Vilniaus Lietaus vaikai“.

2. Įgalioti Iloną Šaparauskienę, Lazdijų rajono savivaldybės administracijos direktorę, o jos dėl ligos, komandiruotės, atostogų ar kitų objektyvių priežasčių nesant, – Saulių Petrauską, Lazdijų rajono savivaldybės administracijos direktoriaus pavaduotoją, pasirašyti visus su 1 punkte nurodytais projektais susijusius dokumentus (partnerystės sutartis, ketinimų protokolus, bendradarbiavimo susitarimus ir kt.) ir jų pakeitimus (jei iškils tokia būtinybė).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Andrė Zenevičienė, tel. 8 614 01 038

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO DALYVAUTI PARTNERIO TEISĖMIS TEIKIANT IR ĮGYVENDINANT PROJEKTUS PAGAL 2014–2021 M. EUROPOS EKONOMINĖS ERDVĖS FINANSINIO MECHANIZMO PROGRAMOS „SVEIKATA“ KVIETIMĄ TEIKTI PARAIŠKAS „SOCIALINĖS INTEGRACIJOS STIPRINIMO MECHANIZMAI VAIKAMS IR JAUNUOLIAMS SU AUKŠTOS RIZIKOS ELGSENA IR (AR) IŠ NEPALANKIŲ APLINKŲ“**

**AIŠKINAMASIS RAŠTAS**

2020-12-10

Lazdijų rajono savivaldybės tarybos sprendimas parengtas vadovaujantis Lietuvos Respublikos vietos savivaldos įstatymo 6 straipsnio 17, 18 ir 44 punktais bei 16 straipsnio 4 dalimi, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.2 tikslo „Sukurti efektyvią sveikatos priežiūros sistemą“ 3.2.3 uždaviniu „Užtikrinti visuomenės sveikatos priežiūrą, stiprinant sveikatos saugą, fizinį aktyvumą ir plėtojant ligų prevenciją“ ir atsižvelgiant į gautus VšĮ „Lazdijų švietimo centras“, VšĮ „Socialinių projektų institutas“ ir asociacijos „Vilniaus Lietaus vaikai“ prašymus dalyvauti partnerio teisėmis projektuose.

***Projektą „Kompleksinis pozityvistinės psichologijos modelis – vaikui, šeimai, mokyklai, bendruomenei“*** rengia VšĮ „Lazdijų švietimo centras“. Projekto idėja – įdiegti naują pagalbos vaikams ir jaunimui, susidurinačiam su elgesio, raidos ir mokymosi sunkumais kompleksinį modelį, paremtą pozityvistinės psichologijos intervencija. Modelis įtrauktų vaiką, šeimą, mokyklą ir bendruomenę ir tokiu būdu sukurtų pagalbos mechanizmus visuose sistemos lygmenyse.

Planuojamos projekto veiklos ir nauda savivaldybei – bus paruošti 25 mentoriai / specialistai (pagalbos specialistai, mokytojo padėjėjai, neformalaus ugdymo pedagogai, dienos centrų darbuotojai), gebėsiantys taikyti pozityviosios psichologijos intervencijos metodus grupiniams ir individualiems užsiėmimams; 4 mokyklose bus įdiegta pozityviosios pedagogikos kultūra: pravesti mokymai, suteiktos konsultacijos ir pozityviosios pedagogikos priemonės; 12-oje sudėtingiausių klasių (po 3 kiekvienoje mokykloje) bus pravesta 6 grupinių užsiėmimų programa „Herojaus kelionė“, taikant pozityvistinės psichologijos metodus ir priemones; 48 moksleiviai, patiriantys elgesio, raidos, mokymosis sunkumų, turintys specialiųjų poreikių bei šių moksleivių šeimų nariai gaus individualių konsultacijų kompleksą; 45 kiti bendruomenės vaikų ir jaunuolių (iš jų apie 50% su specialiaisiais poreikiais) dalyvaus 6 grupinių užsiėmimų programoje „Herojaus kelionė“, kurioje taikant pozityvistinės psichologijos metodus ir priemones, formuos teigiamus gyvensenos įgūdžius ir nuostatas; visi programos dalyviai: mokytojai, mentoriai, moksleiviai, šeimų nariai gaus prieigą prie pozityviosios psichologijos ir pozityviosios pedagogikos platformos, kurioje gaus praktines grupinio ir savarankiško mokymo (-si) priemones, galės dalyvauti grupinėse diskusijose ir gauti konsultacijas.

***Projektą „Sveikatai nepalankios paauglių su antsvoriu ir nutukimu elgsenos rizikos mažinimo metodų ir paslaugų mechanizmo diegimas Lietuvoje“*** rengia VšĮ „Socialinių projektų institutas“.

Projekto tikslas – užtikrinti socialiai pažeidžiamos grupės, vaikų ir jaunuolių su antsvoriu ir nutukimu, gerovę, diegiant veiksmingą kompleksinio sveikos gyvensenos ugdymo metodų ir paslaugų mechanizmą Lietuvoje.

Projekto uždaviniai:

1. Parengti neformalaus ugdymo teikėjus taikyti kompleksinio sveikos gyvensenos ugdymo darbo metodus, efektyvinant vaikų ir jaunuolių su antsvoriu ar nutukimu rizikingos elgsenos prevenciją.

2. Organizuoti kompleksinio sveikos gyvensenos ugdymo darbo metodų taikymo iniciatyvas 3-jose Lietuvos savivaldybėse, kurių dėka didinama esamų paslaugų pagalbos vaikams ir jaunuoliams, kurie turi antsvorį ar nutukimą, ir jų aplinkai (biologinei šeimai, globėjams, šeimynai, globos institucijai, ugdymo institucijoms) pasiūla, įgyvendinant edukacinius praktinius mišraus mokymosi renginius.

Projekto metu bus parengti 75 kompleksinio sveikos gyvensenos ugdymo paslaugų teikėjai (specialistai), gebantys savarankiškai teikti paslaugas savo savivaldybėse; kompleksinio sveikos gyvensenos ugdymo paslaugas gaus mažiausiai 150 vaikų ir jaunimo su antsvoriu ar nutukimu.

***Projektą „Socialinių ir savarankiškumo įgūdžių ugdymo darbo modelio vaikams, turintiems autizmo spektro sutrikimą, diegimas“*** rengia asociacija „Vilniaus Lietaus vaikai“.

Projekto idėja - diegti inovatyvų Socialinių ir savarankiškumo įgūdžių ugdymo darbo modelį vaikams, turintiems autizmo spektro sutrikimą visoje Lietuvoje pasitelkiant taikomosios elgesio analizės metodą. Modelis įtrauktų vaiką, šeimą, vietos specialistus ir bendruomenę ir tokiu būdu sukurtų pagalbos mechanizmus visuose sistemos lygmenyse.

Planuojamos projekto veiklos ir nauda savivaldybei - savivaldybėje paruošiamas vienas terapeutas (pagalbos specialistas, mokytojo padėjėjas, neformalaus ugdymo pedagogas ar dienos centrų darbuotojas), gebėsiantis praktiškai taikyti darbo modelį grupiniams ir individualiems užsiėmimams; jaunimo dienos centre bus įdiegtas darbo modelis: pravesti praktiniai mokymai, suteiktos konsultacijos ir netalygintinai perleistos suteiktos pedagogikos priemonės. Praktiniuose mokymuose dalyvausiantys vaikai ženkliai pagerins savo socialinius ir savarankiškumo įgudžius, pažanga bus matuojama kiekybiniais rodikliais, taip pat bus apmokyta ne mažiau kaip 15 vietos specialisitų, kurie sustiprins gebėjimus atpažinti vaikų ir jaunimo psichosocialines problemas, žinos, kaip tinkamai elgtis įvairiose probleminėse situacijose.

Projektas neprieštarauja galiojantiems teisės aktams ir yra suderintas su atitinkamais Lazdijų rajono savivaldybės administracijos specialistais.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Teisės akto projekto antikorupcinis vertinimas taisyklėse nenumatytas.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja Andrė Zenevičienė.

Strateginio planavimo ir investicinių

projektų valdymo skyriaus vedėja Andrė Zenevičienė